CELEX: 32021D0944
Language: fi
Date: 2021-06-03 00:00:00
Title: Komission täytäntöönpanopäätös (EU) 2021/944, annettu 3 päivänä kesäkuuta 2021, eräiden eurooppalaisten kansalaisaloitteiden tuenilmausten keräämisen määräaikojen pidentämisestä Euroopan parlamentin ja neuvoston asetuksen (EU) 2020/1042 nojalla (tiedoksiannettu numerolla C(2021) 3879) (Ainoastaan englanninkielinen teksti on todistusvoimainen)

14.6.2021   
               
               
                  FI
               
               
                  Euroopan unionin virallinen lehti
               
               
                  L 210/45
               
            
         KOMISSION TÄYTÄNTÖÖNPANOPÄÄTÖS (EU) 2021/944,
         annettu 3 päivänä kesäkuuta 2021,
         eräiden eurooppalaisten kansalaisaloitteiden tuenilmausten keräämisen määräaikojen pidentämisestä Euroopan parlamentin ja neuvoston asetuksen (EU) 2020/1042 nojalla
         
            
               (tiedoksiannettu numerolla C(2021) 3879)
            
         
         (Ainoastaan englanninkielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisesta kansalaisaloitteesta annetussa asetuksessa (EU) 2019/788 säädettyjen keruu-, tarkastus- ja tutkintavaiheiden määräaikoja koskevista väliaikaisista toimenpiteistä covid-19:n leviämisen vuoksi 15 päivänä heinäkuuta 2020 annetun Euroopan parlamentin ja neuvoston asetuksen (EU) 2020/1042 (1) ja erityisesti sen 2 artiklan 2 kohdan,
         on kuullut Euroopan parlamentin ja neuvoston asetuksen (EU) 2019/788 (2) 22 artiklalla perustettua eurooppalaista kansalaisaloitetta käsittelevää komiteaa,
         sekä katsoo seuraavaa:
         
                     (1)
                  
                  
                     Asetuksessa (EU) 2020/1042 säädetään eurooppalaiseen kansalaisaloitteeseen liittyvistä väliaikaisista toimenpiteistä niiden haasteiden ratkaisemiseksi, joita kansalaisaloitteiden järjestäjät, kansalliset viranomaiset ja unionin toimielimet kohtasivat sen jälkeen, kun Maailman terveysjärjestö ilmoitti maaliskuussa 2020, että covid-19-epidemiasta oli tullut maailmanlaajuinen pandemia. Ilmoituksen tekemistä seuranneiden kuukausien aikana jäsenvaltiot ottivat käyttöön rajoittavia toimenpiteitä kansanterveyskriisin torjumiseksi. Tämän seurauksena julkinen elämä pysähtyi lähes kaikissa jäsenvaltioissa. Asetuksella (EU) 2020/1042 pidennettiin sen vuoksi tiettyjä asetuksessa (EU) 2019/788 säädettyjä määräaikoja.
                  
               
                     (2)
                  
                  
                     Asetuksella (EU) 2020/1042 siirretään komissiolle valta pidentää keruuaikoja kolmella kuukaudella tietyissä olosuhteissa. Keruuaikojen jatkamisen edellytykset ovat samanlaiset kuin ne, jotka johtivat keruuaikojen ensimmäiseen jatkamiseen covid-19 pandemian johdosta maaliskuussa 2020. Edellytyksenä on, että vähintään neljäsosa jäsenvaltioista tai useat jäsenvaltiot, jotka edustavat yli 35:tä prosenttia unionin väestöstä, soveltavat covid-19-pandemian johdosta toimenpiteitä, jotka haittaavat merkittävästi järjestäjien mahdollisuuksia kerätä tuenilmauksia paperimuodossa ja tiedottaa yleisölle käynnissä olevista aloitteista.
                  
               
                     (3)
                  
                  
                     Asetus (EU) 2020/1042 hyväksyttiin heinäkuussa 2020, ja komissio on sen jälkeen seurannut tiiviisti tilannetta jäsenvaltioissa.
                  
               
                     (4)
                  
                  
                     Komissio myönsi 17 päivänä joulukuuta 2020 (3) ja uudestaan 19 päivänä helmikuuta 2021 (4) kolmen kuukauden lisäajan aloitteille, joiden osalta tuenilmausten keruuaika oli käynnissä, arvioituaan, että edellytykset tällaisen pidennyksen myöntämiseksi asetuksen (EU) 2020/1042 mukaisesti täyttyivät. Aloitteille, joiden osalta keruuaika alkoi pidennysjaksojen aikana, myönnettiin pidennykset suhteellisina.
                  
               
                     (5)
                  
                  
                     Covid-19-viruksen aiheuttama pandemiatilanne ei useissa jäsenvaltioissa ole muuttunut merkittävästi 1 päivän helmikuuta 2021 jälkeen. Huhtikuun 2021 lopussa monissa jäsenvaltioissa oli edelleen käytössä toimenpiteitä, joilla rajoitetaan kansalaisten vapaata liikkuvuutta niiden alueella covid-19:n leviämisen pysäyttämiseksi tai hidastamiseksi. Seitsemän jäsenvaltiota ilmoitti soveltavansa 19 päivänä huhtikuuta 2021 kansallisia liikkumisrajoituksia, joilla kielletään kansalaisten vapaus liikkua vapaasti niiden alueella tai rajoitetaan sitä merkittävästi, ja kaksitoista jäsenvaltiota ilmoitti soveltavansa paikallisia liikkumisrajoituksia. Rajoituksiin liittyy lisätoimenpiteitä, joilla on vastaavia rajoittavia vaikutuksia julkiseen elämään niiden alueella tai ainakin merkittävällä osaan siitä. Niihin kuuluvat julkisten tilojen rajoitukset, kauppojen, ravintoloiden ja pubien sulkeminen tai aukioloaikojen rajoittaminen, tiukat rajoitukset julkisille ja yksityisille kokoontumisille ja tapaamisille sekä ulkonaliikkumiskiellot. Yhdessä nämä toimenpiteet vaikuttavat merkittävästi järjestäjien mahdollisuuksiin kerätä tuenilmauksia paperimuodossa ja tiedottaa yleisölle käynnissä olevista aloitteista. Tällä hetkellä käytettävissä olevien tietojen perusteella kyseiset toimenpiteet tai vaikutukseltaan samanlaiset toimenpiteet pysyvät todennäköisesti käytössä vähintään kolmen kuukauden ajan.
                  
               
                     (6)
                  
                  
                     Asianomaiset jäsenvaltiot edustavat vähintään neljäsosaa jäsenvaltioista ja yli 35:tä prosenttia unionin väestöstä.
                  
               
                     (7)
                  
                  
                     Näistä syistä voidaan päätellä, että edellytykset keruuaikojen jatkamiselle täyttyvät niiden viiden aloitteen osalta, joiden keruuaika oli käynnissä 1 päivänä toukokuuta 2021. Niiden keruuaikoja olisi sen vuoksi pidennettävä kolmella kuukaudella.
                  
               
                     (8)
                  
                  
                     Komissio myönsi 19 päivänä helmikuuta 2021 pidennyksen neljälletoista aloitteelle. Yhdeksälle aloitteelle ei voida myöntää pidennystä, koska niille on jo myönnetty 12 kuukautta oleva enimmäispidennys.
                  
               
                     (9)
                  
                  
                     Niiden aloitteiden osalta, joiden keruuaika alkoi 1 päivän toukokuuta 2021 ja tämän päätöksen hyväksymispäivän välisenä aikana, keruuaikaa olisi jatkettava 1 päivään elokuuta 2022,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Tuenilmausten keruun enimmäisaikaa eurooppalaiselle kansalaisaloitteelle, jonka tuenilmausten keruu oli käynnissä 1 päivänä toukokuuta 2021, pidennetään kyseisen aloitteen osalta kolmella kuukaudella.
            
            
               2.   Jos tuenilmausten keruu aloitteelle alkoi 1 päivän toukokuuta 2021 ja tämän päätöksen hyväksymispäivän välisenä aikana, keruun enimmäisaikaa pidennetään kyseisen aloitteen osalta 1 päivään elokuuta 2022.
            
         
         
            2 artikla
            Seuraavien aloitteiden tuenilmausten keruuaikojen uudet päättymispäivät ovat seuraavat:
            
                        —
                     
                     
                        aloite ”ÄÄNESTÄJÄT ILMAN RAJOJA, täydet poliittiset oikeudet EU:n kansalaisille”: 11 päivä kesäkuuta 2022;
                     
                  
                        —
                     
                     
                        aloite ”Otetaan käyttöön vastikkeeton perustulo koko EU:ssa”: 25 päivä kesäkuuta 2022;
                     
                  
                        —
                     
                     
                        aloite ”Jakamisvapaus” (”Libertà di condividere”): 1 päivä elokuuta 2022;
                     
                  
                        —
                     
                     
                        aloite ”Oikeus hoitoon”: 1 päivä elokuuta 2022;
                     
                  
                        —
                     
                     
                        aloite ”Biometristen tietojen avulla tapahtuvan joukkovalvonnan kieltäminen”: 1 päivä elokuuta 2022;
                     
                  
                        —
                     
                     
                        aloite ”Kattopuutarhat (Green Garden Roof Tops)”: 1 päivä elokuuta 2022.
                     
                  
         
            3 artikla
            Tämä päätös on osoitettu seuraaville yrityksille:
            
                        —
                     
                     
                        kansalaisaloitteen ”ÄÄNESTÄJÄT ILMAN RAJOJA, täydet poliittiset oikeudet EU:n kansalaisille” järjestäjäryhmä;
                     
                  
                        —
                     
                     
                        kansalaisaloitteen ”Otetaan käyttöön vastikkeeton perustulo koko EU:ssa” järjestäjäryhmä;
                     
                  
                        —
                     
                     
                        kansalaisaloitteen ”Jakamisvapaus” (”Libertà di condividere”) järjestäjäryhmä;
                     
                  
                        —
                     
                     
                        kansalaisaloitteen ”Oikeus hoitoon” järjestäjäryhmä;
                     
                  
                        —
                     
                     
                        kansalaisaloitteen ”Biometristen tietojen avulla tapahtuvan joukkovalvonnan kieltäminen” järjestäjäryhmä;
                     
                  
                        —
                     
                     
                        kansalaisaloitteen ”Kattopuutarhat (Green Garden Roof Tops)” järjestäjäryhmä.
                     
                  
         
            Tehty Brysselissä 3 päivänä kesäkuuta 2021.
            
               
                  Komission puolesta
               
               Věra JOUROVÁ
               
                  Varapuheenjohtaja
               
            
         
         
            (1)  EUVL L 231, 17.7.2020, s. 7.
         
            (2)  Euroopan parlamentin ja neuvoston asetus (EU) 2019/788, annettu 17 päivänä huhtikuuta 2019, eurooppalaisesta kansalaisaloitteesta (EUVL L 130, 17.5.2019, s. 55).
         
            (3)  Komission täytäntöönpanopäätös (EU) 2020/2200, annettu 17 päivänä joulukuuta 2020, eräiden eurooppalaisten kansalaisaloitteiden tuenilmausten keräämisen määräaikojen pidentämisestä Euroopan parlamentin ja neuvoston asetuksen (EU) 2020/1042 nojalla (EUVL L 434, 23.12.2020, s. 56).
         
            (4)  Komission täytäntöönpanopäätös (EU) 2021/360, annettu 19 päivänä helmikuuta 2021, eräiden eurooppalaisten kansalaisaloitteiden tuenilmausten keräämisen määräaikojen pidentämisestä Euroopan parlamentin ja neuvoston asetuksen (EU) 2020/1042 nojalla (EUVL L 69, 26.2.2021, s. 9).